Mª Asunción Sáiz i Leticia Álvarez, de la Falla Buenos Aires, seran les Falleres Majors d'Alaquàs 2002-2003
17/09/2002 12:04:00

# Mª Asunción Sáiz i Leticia Álvarez, de la Falla Buenos Aires, seran les Falleres Majors d'Alaquàs 2002-2003

*   17/09/2002 12:04:00
*   [Imprimir](#)
*   Compartir
*    https://www.alaquas.org/documento.asp?id\_do=8091

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8091%2F1&title=Ajuntament%20d%27Alaqu%C3%A0s.%20Prensa.M%C2%AA%20Asunci%C3%B3n%20S%C3%A1iz%20i%20Leticia%20%C3%81lvarez%2C%20de%20la%20Falla%20Buenos%20Aires%2C%20seran%20les%20Falleres%20Majors%20d%27Alaqu%C3%A0s%202002-2003)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8091/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8091/8091_Form_4.jpg)](https://www.alaquas.org/ficheros/documentos/2002/2/8091/8091_Form_10.jpg "<a href='https://www.alaquas.org/ficheros/documentos/2002/2/8091/8091_Form_10.jpg' target=_blank><i class='fa fa-external-link' aria-hidden='true'></i>.Mª Asunción Sáiz i Leticia Álvarez, de la Falla Buenos Aires, seran les Falleres Majors d'Alaquàs 2002-2003</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8091&idioma=1&autotraduce=0)

L'acte oficial de l'elecció de les Falleres Majors es va celebrar el passat dia 13 de setembre

El passat divendres dia 13 de setembre va tindre lloc l'acte oficial de l'elecció de les Falleres Majors d'Alaquàs per al 2002-2003. Mª Asunción Sáiz Campos va ésser elegida Fallera Major Infantil i Leticia Álvarez García va ésser elegida Fallera Major d'Alaquàs per al present exercici.

A l'event, que es va celebrar a partir de les 22 hores al Salons Sulya de la ciutat, també es van donar a conèixer els noms de les falleres que formaran part de les respectives Corts d'Honor. A l'acte van assistir, l'Alcalde d'Alaquàs, Jorge Alarte, el Regidor de Festes, Jesús Ortiz, membres de la Junta Local Fallera (JLF) i veïnes i veïns de la ciutat, entre altres.

Cal assenyalar que l'elecció ja havia estat decidida en el cas de la Fallera Major Infantil, ja que només s'havia presentat una única candidata, Mª Asunción Sáiz Campos, membre de la Falla Buenos Aires, que serà la Fallera Major Infantil d'Alaquàs per a l'exercici 2002-2003.

És la primera vegada que una component de la Falla Buenos Aires és elegida com a Fallera Major Infantil d'Alaquàs. La xiqueta és fallera des de ben menuda per tradició familiar, ja que tots els membres de la família són fallers de la mateixa comissió. A més, va ésser Fallera Major Infantil  de la seua Falla ara fa dos exercicis.

D'altra banda, un Jurat composat per cinc membres de la Junta Local Fallera d'Alaquàs (JLF) va elegir la Fallera Major d'Alaquàs. L'Alcalde d'Alaquàs, Jorge Alarte, va ésser l'encarregat de llegir l'acta del Jurat, que donava el nom de Leticia Álvarez García, de la Falla Buenos Aires, com a Fallera Major d'Alaquàs per al present exercici.

Les candidates van haver de passar un procés de tres proves per bé de conèixer millor a aquestes joves. La primera va ésser una entrevista personal per valorar els seus coneixements de cultura general, de cultura fallera i del poble. La segona va consistir en la preparació d'un text per a una cridà, que van llegir davant el jurat. I la darrera, va ésser una desfilada, que les joves aspirants van realitzar el dia de l'elecció.

Enguany és la primera vegada que a Alaquàs es fa un procés de sel.lecció amb aquestes característiques, un procés semblant al que es segueix en la Junta Central Fallera de València.